Maŭzoleo de Galla Placidia

La Maŭzoleo de Imperiestrino Galla Placidia situas en la urbo Raveno en Italio, kaj listigita kiel Monda Heredaĵo de UNESKO ekde 1996. Ĝi datiĝas de la unua duono de la 5-a jarcento, proksimume post 425 p.K., kaj situas en Raveno ne malproksime de la Baziliko de Sankta Vitalo. Priskribo La maŭzoleo, konstruita ĉirkaŭ 420, estas malgranda konstruaĵo mezuranta nur 11 x 13 metrojn, sed la interno de la konstruaĵo donas la impreson de esti pli granda. Ĉi tiu nelogika impreso eble ŝuldiĝas al la brilaj mozaikoj de la interno, kiuj ornamas la internajn murojn de la kupolo, niĉojn kaj barelvolbon. La mozaikoj prezentas, interalie, la apostolojn, la martirecon de Laŭrenco kaj la Bonan Paŝtiston kun sia grego. Historio Galla Placidia (regantino de Raveno inter 425 kaj 450), ŝia edzo, Konstancio la 3-a, kaj ŝia frato (imperiestro Honorio) ankoraŭ havas siajn sarkofagojn en siaj originalaj lokoj. En 1577, la enhavo de la sarkofagoj hazarde forbrulis. Laŭ tre neverŝajna versio, eble legendo, la korpo de Galla, enbalzamigita laŭ ŝia eksplicita deziro, estis reportita al Raveno kaj metita en sarkofagon en la maŭzoleo, kie, dum pli ol jarmilo, ĝi povus esti observita tra fendo ĝis unu tagon, en 1577, neatenta vizitanto, por pli bone rigardi, tro proksimigis la brulantan kandelon al la vestaĵoj de la imperiestrino, ekbruligante ĉion. Galerio Referencoj Vidu ankaŭ Bizanca arto frukristana arto Eksteraj ligiloj